
SP1RIT1STI 

,Jä sitte pitää tapahtuman, että minä tahdon vuodattaa minun Henkeni kaiken lihan päälle; ja teidän poikanne ja 
tyttärenne pitää ennustaman, teidän vanhimpanne pitää unia uneksuman ja teidän nuorukaisenne pitää näkyjä 
näkemän". Joelin kirjan 2:28. 

Spiritualistinen aikakauslehti spiritismiä ja sitä lähellä olevien psykil- 
listen kysymysten käsittelyä varten. 


VOL. I HELSINGISSÄ, HUHTIKUUN 15 P:NÄ 1909 N:o 4 

Todistuksia sielun olemassaolosta. 

Esitelmä, pitänyt Mrs A. Besant Chicagon kongressissa, 

Syyskuun 13 p. 1908. 

Suomentannt Martti Humu. 

Kaikkina aikoina, kaikissa sivistyksissä ja kaikkien kansakuntien kes¬ 
kuudessa on aina löytynyt- ihmisiä, jotka ovat olleet täydellisesti vakuutettuja 
noiden sanojen totuudesta, jotka kerran eräs roomalainen lausui: „Ei kaikki 
minusta kuole“. Mutta tämä vakaumus ei sittenkään ole sitä, mitä me 
tavallisessa merkityksessä sanomme todistukseksi. Koska kumminkin tämä 
vakaumus on ihmisissä elänyt kaikkina aikoina ympäri koko maan piiriä, 
niin huoletta voimme tehdä sen johtopäätöksen, että se, niin sanoakseni, 
asustaa ihmisluonteessa, ihmisen tajunnassa, tietoisuudessa. Siis, kun nyt 
esittelen todistuksia siitä, että sielu on olemassa, niin en kumminkaan mis¬ 
sään tapauksessa aijo vedota tuohon sisäiseen tunteeseen, myöskään en aijo 
etsiä tukea todistusnäytteessäni niille käsitteille, joita tämä vakaumus on 
synnyttänyt. 

Sen sijaan pyydän teitä ajatuksissanne, askele askeleelta, seuraamaan 
minua erästä polkua, jolla materialistikin voi meitä seurata, vaikkapa hänen 
siellä hyvinkin pian pitänee luopua materialistisista käsitteistänsä. Tahdon 
näyttää teille, että me, käsitellessämme tätä aihetta, askele askeleelta, selvillä, 
loogillisilla johtopäätöksillä voimme tulla niin pitkälle, että niiden, jotka jak¬ 
savat ajatella järjellisesti ja johdonmukaisesti, lopultakin täytynee tunnustaa, 
että sielu on olemassa: että, kun punnitsemme syitä myötä ja vastoin, vaaka 
painuu tälle puolelle; että epäilemättä löytyy jokin, joka hallitsee ymmär¬ 
rystä, joka on etevämpi ymmärrystä. Mitä tämä jokin sitte on, tutkittakoon 

toisella tavalla. Silloin on jo voitettu paljon, kun voimme materialistille 
esittää jonkun ajatusjohdon ja käytännöllisen koe-metoodin, jotka saattavat 
hänet loogillisesti kestämättömään asemaan, niin että hänen pakostakin pitää 
kulkea eteenpäin, tahi vähintäinkin osotamme hänelle semmoisia näkökohtia, 
joita hän voi käyttää laajemman tutkimuksen perustaksi, ja tarjoamme 
hänelle täydellisesti järjellisen hypoteesin (otaksuman) joka kehottaa häntä 
vieläkin syvempiin tutkimuksiin. 

Siis ainoastaan silmänräpäyksen ajan kasahtakaamme materialistisen 
todistelutavan lähtökohtaa, sitä, mikä koskee ajatusta ja aivoja. Tämä todis- 
telutapa ei voi enään kehua omistavansa niin korkeaa tieteellistä kuuluisuutta, 
kuin noin 25 v. ajassa takaperin; siihen aikaan saattoi avata kirjan toisensa 
jälkeen, joita olivat kirjoittaneet mitä etevimmät tieteelliset sepittäjät, kaikista 
niistä kirjoista saattoi löytää todisteen todisteen jälkeen, sen katsantokannan 
varmuudesta että ajatus oli materian eli aineen tuote. Professori Tyndall, 
kuuluisassa esitelmässään Belfastissa aineesta ja hengestä, lausui että tiede 
totisesti tulisi pakotetuksi aivan ja kokonansa muodostamaan uudelleen käsit¬ 
teensä aineesta ja hengestä, ja tämä ennustus on näyttäytynyt täysin oikeaksi. 
Siitä ajasta, jolloin tämä esitelmä pidettiin, on tiede muuttanut käsitteensä 
aineesta, ja tieteellinen määrittely aineelle ei enään ole niin rajotettu, kun 
se oli niinä päivinä, jolloin monet meistä olivat vielä nuoret. Nykyaikaiseen 
tieteelliseen käsitykseen materiasta sisältyy jotakin, jota sai 25 vuotta sitten 
turhaan siitä etsiä. 

Lyhyesti — vanhan todistustavan mukaan, saatiin semmoinen johto¬ 
päätös, että ajatukset syntyivät suorastaan harmaan aivoaineen toiminnan 
kautta; siellä, jossa tätä ainetta löytyy, siellä ovat myöskin ajatukset yhdis¬ 
tetyt aivoaineen yhteyteen, ja jossa ei mitään semmoista materiaa löydy, 
siellä ei myöskään ole minkäänlaista ajattelutoimintaa; paitsi tätä voitiin 
todistaa määrällisenkin suhteellisuuden tuon harmaan aivoaineen ja ajatus¬ 
kyvyn välillä. Eikä tätä ainoastaan yleisesti otaksuttu, vaan tarkasti ja sivu¬ 
seikkoja myöten se määriteltiinkin. Pikku lapsen aivo saattaa ilmentää 
ainoastaan lapsellisia ajatuksia; pojan aivo luopi jo voimakkaampaa ajatusta; 
nuorukaisen aivo esilletuo jo hyvinkin kehittyneitä ja korkeita ajatuksia. 
Aivon kehittymistä seuraa rikkaampi ajatusmuoto. Jos aivo vuosien kuluessa, 
joko yhdellä tai toisella tavalla veltostuu, niin samassa suhteessa ajattelukin 
muuttaa luonnettansa; jos veri tunkeutuu aivoihin, esim. päihdyttävien juo- 
main kautta, niin hairahtuu ja eksyy itse ajattelutoimintakin; jos kuume- 
taudissa aivojen veri kuumenee, tulee myöskin ajatus epäluonnolliseksi, (ab- 
normaaliseksi); jos joku sirunen pääkallosta tunkeutuu aivoihin, niin vaikut¬ 
taa tämä ehkäisevästi, tai suorastaan laimentavasti ajatusjuoksuun, joka kui¬ 
tenkin jälleen tulee normaaliseksi, niinpian kun sirunen poistetaan. Ihmisen 
vanhetessa heikkenee hänen ajatusvoimansa: ja aivon pehmetessä, katoaa 
kaikki ajattelu. Jos ainoastaan osa aivoista vahingoittuu, silloin häviää se 

erinäinen kyky, joka tämän aivo-osan kautta sai ilmennyksensä — ja näin 
liitetään nämät todistelut riemulla toinen toiseensa. Koska siis ajatteluvoima 
kehittyy samassa suhteessa kun aivo kasvaa ja kypsyy: kuin jonkun vaaralli¬ 
semman vahingoittumisen aikana aivo tykkänään lakkaa toiminnastaan; kun 

ihmisen kuollessa ajatusvoimakin katoaa-kuinka sitten kukaan vielä 

saattaa uskoa ja vakuuttaa, että ajatuskyky kumminkin, voitonvarmana, kai¬ 
kesta huolimatta, kohoaisi raunioistaan sekä vielä edelleenkin eläisi voimassa 
ja majesteettisuudessa? Tämä tuumailu teki voimakkaan vaikutuksen ainakin 
niihin, jotka olivat tottuneet tekemään johtopäätöksiä pisteestä pisteeseen ja 
antoivat taluttaa itsensä siihen, johon loogillinen päätöksentoiminta vei. 
Mutta koko tämä todistelujen-ketju perustuu induktioonille s. t. s. johto¬ 
päätöksen tekoon yksityisestä yleiseen. Voidaan aikaansaada loistava todis¬ 
teiden perustelma induktiivisen ajattelun välityksellä, mutta tällä todistelu- 
tavalla on eräs heikko kohta: todistuksen teossa pitää varmasti ottaa kaikki 
yksinkertaiset tosiseikat huomioon, sillä yksi ainoa eriävä tosiseikka, siinä 
todisteiden sarjassa, joka on tutkimuksen perustana, voi saattaa koko raken¬ 
nuksen horjumaan. Kun semmoinen perustuskivi poisjätetään, niin koko 
rakennus maahan romahtaa. Se mahdollisuus, että ehkä olisi voitu jättää 
yksi ainoa kohta, yksi ainoa fakta, huomaamatta, on, ja jääpi induktiivisen 
metoodin heikkoudeksi. Sitte vasta kun olemme varmat siitä, että olemme 
ottaneet lukuun kaikki, joka kuuluu ja on riippuvainen kysymyksessä ole¬ 
vasta aineesta, silloin vasta voidaan saada luotettava ja kumoamaton johto¬ 
päätös. Mutta eräiden vissien tosiseikkojen selville saamisessa ei oltu otet¬ 
tukaan huomioon muutamia erityiskohtia siitä, sinä aikana, jolloin saatiin 
tuo ylistetty induktiivinen johtopäätöksien luoma tulos. Ja tästä syystä on 
nyt koko rakennus maahan romahtanut. Yksi ainoa fakta olisi ollut kylliksi 
näyttämään tämän todistelutavan epäpätevyyttä, mutta nyt ilmestyi satoja. 
Semmoisessa todisteiden esilletuomisessa, joka perustuu todelliselle, oleelli¬ 
selle suhteelle kahden esineen välillä, pitää tämän suhteen kaikkialla olla 
sopusoinnussa; vaan kun nämä kaksi asiaa vissien olosuhteiden vallitessa, 
vaikuttavat erinäisissä, jopa aivan vastakkaisissakin suunnissa, kuinka silloin 
käy todistelujen kanssa? Tämä juuri on tapahtunut sille todistelulle, joka 
koskee aivon ja ajatuksen välistä suhdetta, nimittäin: niiden tulisi aina muut¬ 
tua samassa ajassa. On osottautunut että ei suinkaan aina tämä suhde ole 
sama, sekä että ne usein osottavat muunnoksia suorasti vastakkaisessa suun¬ 
nassa, s. t. s. on ilmennyt faktoja, joiden aikana aivo on ollut osittain hau¬ 
tautuneena, mutta on ajatus ollut paljon elävämmässä toiminnassa, kun se 
oli aivon normaalisena ollessa. 

Tällä ensimäisellä todistusaskeleellani, ei ole vielä aikomukseni todistaa 
sielun olemassaoloa; tahdon ainoastaan viitata siihen, että tietoisuutta voi 
löytyä riippumatta fyysillisestä organismosta. Tämä on kuitenkin todistettava, 
ennenkun yleensä voimme saada materialisteja osottamaan meille minkään- 

näköistä huomiollisuutta. Ei edes voi puhua mistään sielusta, niinkauvan 
kun se, jonka puoleen käännymme, suosii sitä katsantokantaa, että ajatus on 
paljas aivotuote, aivankuin sappi on maksan tuote, puhuaksemme Carl Vogtin 
tapaan. Niinkauvan kun joku omistaa tämän katsantokannan, (niinkuin vielä 
monet tekevät), pitää ensin koettaa saada hänet ulos tästä asemasta, osotta- 
malla hänelle tosiseikkoja, joita hänen tulee tunnustaa; sitten vasta voimme 
hänelle puhua sielusta. Koska kaikki myöntävät, että sielu on riippuvainen 
tietoisuudesta, niin pitää ensin todistaa se, että tietoisuutta on olemassa, 
riippumatta tuosta suhteesta aivon ja ajatuksen välillä; tämän tehtyä olemme 
ottaneet ensimäisen askeleen materialismosta ja sitte vasta menemme esteettö- 
mästi eteenpäin tutkimaan tietoisuuden luonnetta. 

Mutta nyt löytyy — yleisesti puhuen — koko joukko mesmerisiä ja 
hypnoottisia kokeita, jotka ovat poistaneet kaiken epäilyksen siitä, että ym¬ 
märrys voi olla toiminnassa, vaikka aivo onkin halttautunut. 

Tätä kysymystä selvitellessäni, en tahdo käyttää semmoisia kokeiluja, 
joita ovat esilletuoneet sellaiset henkilöt, joiden todistuksille ei panna vakavata 
arvoa, sentähden että heitä pidetään enemmän tai vähemmän haaveilijoina, 
n. k. esim. teosoofit. Mieluummin tarkastelen tunnustettujen tiedemiesten 
todistuksia asiassa, sillä heidän todistuksensa ovat suuremman arvoiset. On 
hyvä asia, jos todistaja, mikäli mahdollista, voi tuoda todistukset väitteillensä 
juuri hänen vastustajiltansa. Sehän on oikeutettu menettely; kaikissa tapauk¬ 
sissa on se suuri voitto, kun vastustajan omasta suusta kuulee lausuttavan 
todistuksen omassa asiassaan. Tahdon siis kaikista niistä todisteluista, joita 
minulle n. s. on „taskun täysi", ottaa esiin muutamia todistuksia, joita ovat 
antaneet Pariisin lääkärit. He kutsuvat itseänsä materialisteiksi, vaikka en 
tahdo nimittää heitä siten — ehdottomasti he eivät osaa selittää niitä tuloksia, 
joihin heidän kokeilunsa ovat heidät saattaneet. Täysin rehellisinä he tun¬ 
nustavat, että he eivät tahdo esittää minkäänlaista teoriaa; aivan yksinkertai¬ 
sesti he ilmottavat ainoastaan faktat, tositapahtumat. Ja tämä on aivan oikea 
ja terve menettely sekä tarjoaa meille erinomaisesti hyödyllisen aseman. 

Heidän huomioonottamuksistansa tahdon ainoastaan esittää seuraa- 

vaa: 

He ovat keksineet aparaatin, joka merkitsee täsmällisesti aivon liikunnon- 
kulun ulkonaiset merkit, aikana, jolloin patientti on nukutettu hypnoottiseen 
uneen. Heillä on samanlaisia, ihmeellisiä instrumentteja, joilla he mitä täs- 
mällisimmästi voivat mitata sydämen lyönnit, keuhkojen liikunnon, lihasten 
kokoonvetäymisen j. n. e. Näiden koneiden avulla ja välityksellä he voivat 
täydellisesti tutkia kokeiltavan henkilön fyysillisen tilan, joka on välttämätön 
seikka heidän varovaiselle, asteettaiselle eteenpäin kulullensa. Kone, jota he 
käyttävät, on pyörivä, pyörylänmuotoinen sylinteri, jota piirittää värillinen 
paperi; tätä paperia vastaan on asetettu stifti eli viisari, jota pidetään tutkit- 

tavaa ruumiinosaa, esim. keuhkoa vastaan: keuhko vaikuttaa ruumiin pintaan, 
se viisariin, ja tämä vuorostaan sylinteriin. 

Jos keuhko pysyisi liikkumattomana näyttäisi viisari suoran viivan; kun 
se liikkuu, muodostuu sitävastoin kurvillinen eli epäsäännöllinen viiva, sem¬ 
moinen, joka kulkee sinne tänne. 

Nyt asetetaan- semmoinen kone jonkun sydäntä vasten: silloin näemme 
sylinterin värjätyllä paperilla kokonaisen viivasarjan. Tuo sarja osottaa hy¬ 
vin tarkasti sydämentykytykset; pieninkin säännöttömyys sydämen toiminnassa 
tulee täten heti näkyviin; — viisari piirtää sylinteriin kaikki liikkeet hyvin 
suurennetussa mitassa. 

Samaten se osottaa keuhkojen liikunnon. Keuhkot liikkuvat jotenkin 
normaalisesti ja taitava lääkäri-huomaa heti pienimmänkin poikkeuksen tästä. 

Sama on lihasten kokoonvetäytymisen laita. Jos ihminen, paino kädes¬ 
sään, ojentaa käsivartensa, syntyy lihaksissa täriseminen, joka kiihtyy yhä 
voimakkaammaksi mitä kauvemmin käsivarsi on ojennettuna ja mitä suurem¬ 
maksi ponnistelu tulee, pitääksensä lihaksia tässä asennossa. Kaikki varo¬ 
keinot ovat siis tarkoilleen huomioonotetut, ettei minkäänlaista petoksen mah¬ 
dollisuuttakaan voi edes tulla kysymykseenkään. Kaikki koneen liikkeet 
antavat ehdottomasti luotettavan kuvan siitä fyysillisestä ruumiista, jota tut¬ 
kitaan. 

Nyt ovat tutkijat huomanneet että hypnoosissa olevan henkilön sydämen- 
toiminta järkinään muuttuu; hänen sydämensä tykytys tulee viimein niin 
heikoksi, että sylinterissä on nähtävänä ainoastaan hyvin epäselvät viivat; ei 
millään muulla, vähemmin tunteellisella koneella, voitaisi huomata että se 
ollenkaan tykyttäisi. Sama on keuhkojen laita; niiden liikunto hypnoosin 
aikana on niin heikko, ettei transsissa olevan henkilön vähintäkään hengen¬ 
vetoa voida huomata. Samaten lihaksien kanssa. Määrätyt viivat osottavat 
oppineille, josko se henkilö, joka, käsivarsi ojennettuna, pitää kädessänsä 
painoa, on hypnoottisessa unessa tai ei. 

Millainen on siis aivon toiminta sellaisen fyysillisen tilan vallitessa, kun 
nyt olemme kuvanneet? 

Ensinkin verenkiertokulku on seisahtunut. Veri kiertää ainoastaan vailli¬ 
naisesti aivo-astioissa; hienoimmissa, n. k. kapillareissa, lakkaa melkein kaikki 
liikunto. Mutta verenkiertokulku ei ole ainoastansa määrältään hyvin rajo- 
tettu, sen laatukin on erinomaisen huono, koskapa ei mikään uudistettu 
ilmantulo ole sitä puhdistanut sen kulkiessa keuhkojen kautta. Kaiken tämän 
me hyvin tunnemme. Tässä syntyy „koman“ eli unentarpeen, uneliaisuuden 
olotila; s. t. s. kaikki ajattelu, niin paljon kun se aivoista riippuu, eli aivolla 
on siinä osansa, on tässä tilassa mahdoton. 

Edessämme on nyt siis olento, joka ei voi ajatella aivoillaan, sillä aivot 
ovat tykkänään toimettomina. 

Ja kumminkin 25 vuotta ajassa takaperin katsoivat kaikki oppineet, 
että kaikki ajattelutoiminta tämmöisissä olosuhteissa oli mahdottomuus. 

Tässä olemme huomanneet vissejä fyysillisiä olotiloja, joiden aikana 
ajattelun täytyy lakata; ja tämä on myöskin totuus, mitä fyysilliseen ruumii¬ 
seen tulee. Tuo nukutettu olentoparka makaa tässä kuin kuollut, ja kuiten¬ 
kin voi asettua hänen kanssansa yhteyteen (raporttiin), ilman että nämät fyy- 
silliset ehdot eli olotilat muutetaan. Se voi antaa merkkejä ajattelun, nerol- 
lisuuden eli intelligenttisyyden toiminnasta; on saatu selville että hypnootti¬ 
sessa unessa olevan henkilön sieluntoiminta on ollut paljon suurempi hänen 
ollessa hypnoottisoitu, kuin tavallisissa oloissa; että hänen muistonsa on tyk¬ 
känään muuttanut luonteensa; että hän saattaa kertoa tapahtumia lapsuu¬ 
tensa ajoilta, joita hän ei mitenkään voisi muistaa ollessaan tavallisissa oloissa; 
että hän usein puhuu jotakin kieltä, jota hän on kuullut aivan pienenä, 
mutta jonka hän sittemmin on tykkänään unhottanut, niin ettei hän sitä 
ymmärrä, jos kuuksikin jonkun sitä puhuvan. On myöskin huomattu, että 
hänen muistonsa on niin terästynyt, että, jos kreikkalaisesta kirjasta hänelle 
luetaan joku sivu, osaa hän kertoa luetun sanasta sanaan, aivan virheettö¬ 
mästi; tavallisissa oloissaan hän ei kumminkaan ymmärrä sanaakaan kreikan¬ 
kieltä. 

Kun tämä olento havahdutetaan tulee hän jälleen normaaliseen olo¬ 
tilaansa -mutta nyt hän ei enää osaa sitä, mitä hän äsken osasi; 

hän ei muista ainoatakaan tavua; vaan kun hänet jälleen nukutetaan, osaa 
hän taas kaikki kokonaisuudessansa ja vieläpä hän kertoo saman asian niin 
monta kertaa kuin vaan halutaan. 

On myöskin huomattu ja toteennäytetty että löytyy vielä toisenkinlaista 
muistamista, ja vieläpä mitä suurinta nerollisuuttakin eli intelligenssia sem¬ 
moisessa ihmisessä, joka normaalitilassaan on melkein tylsämielinen: hän 

hypnoosissa ollessaan on hyvin teräväjärkinen-ja tämä ei ainoastaan 

siten, että hän jäljittelisi eli matkisi hypnotisoijan ajatuksia — jotakin, joka 
myöskin saattaa tapahtua —- mutta niin, että hän voi ajatella aivan muuta 
esinettä, Silläaikaa kun hypnoottisoija ajattelee jotakin aivan toista; on tapah¬ 
tunut että unessa olija on suorastaan vastustanutkin hypnoottisoijan ajatus- 
juoksua. On ollut esimerkkejä siitä, että tavattoman tyhmät ihmiset ovat 
osottaneet todellista selväjärkisyyttä nukkumistilaisuudessa eikä aivo ole voinut 
olla toiminnassa. 

Näin on saatu koko joukon kokeita ja huomioonottoja, jotka osottavat 
että erinäiset sielunkyvyt ovat ilmenneet silloin kuin aivo on ollut toimetto¬ 
muuden tilassa. 

Samaten on hypnoottisessa tilassa olevasta huomattu että hänen muis¬ 
tonsa saattaa täydellisesti eksyä, niin että hän sanoo asioita, jotka ovat aivan 
päinvastaiset; hän näkee semmoista, jota ei ollenkaan ole nähtävissä; ja taas 
päinvastoin hän saattaa olla näkemättä sitä, mitä muut näkevät. Voi 

esim. tehdä itsensä näkymättömäksi, ja, jos niin tahdotaan, kuitenkin voi hyp- 
noottisoitu sen tunteellaan tuntea, niinpä hän hyökkää semmoista esinettä 
vastaan — sillä hän ei näe — ja nyt hän huomaa että jokin hänelle käsit- 
tämätöin este on hänellä vastassa. Samalla tavalla voi vaikuttaa hänen kuulo¬ 
aistiinsa. Hänet voi saattaa joko kuulemaan, tai olla kuulematta, aivan niin¬ 
kuin halutaan; samaten on tunteen kanssa, hän voi joutua aivan tunteetto¬ 
maksi, tai hän uskoo että jokin esine on hänen kädessänsä ainoastaan sen- 
tähden että sen sanotaan siinä olevan. Hän voi tuntea aivan suloisen lemun 
hyvinkin pahanhajuisesta esineestä. Ja näin näemme että aistinten kanssa 
saattaa leikitellä, silloinkun ajatus on vangittu. Muitakin ja monenlaisia 
kokeita saattaa tehdä hypnoottiseeratun ihmisen kanssa. 

(Jatk.) 


Yliaistillisten asiain johdosta Suomessa. 

(Jatkoa.) 

Eikä todistaja myöskään tiennyt viinanmyynnistä Martinilla, päinvastoin 
vakuutti hän ettei puolisoilla ollut mitään hyötyä näistä tapahtumista, vaan 
suurta vahinkoa ja pahennusta siten, että kansa tämän johdosta päivittäin 
suurissa laumoissa on tunkenut heidän asuntohuoneisiinsa. Sanoi kerran 
vaan käyneensä Martinin luona tapahtumain aikana ja että rauhattomuudet 
siellä taukosivat kahdeksan tai yhdeksän päivää ennen Emma Lindroosin 
ankaraa sairastumista. Kun lautamies Simola antoi haasteen todistajalle 
esiintymään asiassa todistajana, Emma Lindroos oli silloin heikkona sairaana 
rintataudissa. 

Lopuksi oli Lindell erityisiltä henkilöiltä kuullut, miten uteleliaat kat¬ 
sojat useinkin Martinin asunnossa pilkallaan huutelivat: „kas tuossa taas piru 
on“, sekä jostakin pimeästä nurkasta joku viskasi esineitä; jonka ohessa 
myöskin Emma Lindroos sittemmin hauskuutti joskus itseään ja huomattiin, 
miten muutkin itse työssä; uskoi E. L:n osallisuudesta näihin tapahtumiin 
saaneen alkunsa näistä hänen epäonnistuneesta pilanteoistaan, jotka hän sitä¬ 
paitsi aina oli valmis tunnustamaan omiksi vehkeikseen. 

Amanda Lindell. On todistajana jutellut melkein samaa kun miehensä 
lukkari L:kin, joten tässä ei ole tarvis sitä kokonaisuudessaan jäljentää; paitsi 
ainoastaan sen mitä siinä on uutta. 

Lisäksi kertoi todistaja vielä, että kun hänen miehensä ja E. Martin 
olivat alituvassa, oli kolme vanhaa kenkää jostain huoneen nurkasta nakkau- 
tunut keskelle permantoa, eikä Emma Lindroos, joka oli samassa huoneessa, 

niitä nakannut. Seinältä oli rappaus pudonnut ja samalla pöydän toinen 
levy rupesi lokottamaan, lopuksi niin voimakkaasti että huone kaikui siitä. 
Tämän tapahtuessa meni todistaja noutamaan miestään — ja sitten tapahtui 
niinkun hän on jo kertonut. 

Todistaja ei tiennyt viinan myynnistä. Oli päinvastoin tottunut pitä¬ 
mään heitä aina rauhallisina ja rehellisinä kansalaisina. 

Gustaf Helteen oli kerran käynyt vastaajan asunnossa ja Efraim Eerola 
oli silloin ollut saapuvilla. Tavallinen halkosaha nakkautui permannolle, 
lähelle todistajan kantapäitä, jotta huone raikui. Hän otti sahan ja asetti 
sen sänkyyn mutta se singahti jälleen permannolle. Emma Lindroos oli 
istunut silloin tai seisonut sängyn toisessa päässä, mutta hän ei voinut kui¬ 
tenkaan viskata sahaa, koska aivan varmaan hän ei liikuttanut itseään. Takaa 
päin singahti E. Martinin jalkoihin puukko, jota todistaja ei huomannut, 
josko ken läsnäolevista sen nakkasi. Kun todistaja istui pöydän päähän, 
oli pöydällä seisovasta kynttilän jalasta irtautunut noin kananmunan kokoi¬ 
nen mukula ja käsittämättömällä tavalla singahtanut ilmaan, koskien Emma 
Lindroosin päähän, josta se kääntyi kulnrikkaasti toiseen suuntaan ja pon¬ 
nahti todistajan jalkoihin ja sattuen permantoon, teki vieläkin käänteen ja 
vieryi todistajain jalkain vieritse erääseen huoneen nurkkaan, joka tällöin oli 
valaistu usealla kynttilällä, joten todistaja taisi selvästi ja varmasti nähdä 
koko tapahtuman juoksun. 

Toisella kertaa käydessään oli todistaja nähnyt jo ennen kerrotun pä- 
reitten ja leipävartain tanssin. Kun Martinin vaimo oli kolme kertaa kopaut¬ 
tanut leipävartaita permantoon, niin kolme kertaa vartaat aina enenevällä 
vauhdilla ponnahtivat permannosta. Samoin sitä nurkkaa lähinnä olleet sän- 
gyntolpat ponnahtelivat permannosta korkealle, todistajalle tuntemattoman 
voiman vaikutuksesta sekä lopuksi koko sänkykin oli liikkunut. 

Kaari Lindholm. Kuluneen t. k. 22 p:nä oli todistaja käynyt Martinin 
torpassa ja nähnyt kynttilän jalan singahtavan kaksi kertaa ovea vastaan ja 
kolmannella kerralla huoneen peräseinään, huomaamatta mistä se singahti; 
mutta luuli ettei kynttilän jalkaa kukaan ihminen viskannut koska se liikkui 
ilmassa, ikäänkuin näkymättömän käden kannattamana sekä kierieli. Kynttilän¬ 
jalka oli liikkunut hiljoilleen ja mutkitellen, seisoi aina ylöspäin kääntyneessä 
asemassa, jolLaikaa pöydältä kuului rapinata. 

Todistaja valansa nojalla ja omantuntonsa mukaan vakuutti siitä, ettei 
kukaan ihminen viskannut kynttilän jalkaa, eikä sitä millään langalla ilmassa 
kannattanut, vaan oli tämä tapahtunut ihmeellisellä tavalla. 

Helena Punala oli samalla kertaa paikalla kun edellinenkin todistaja 
ja kertoi samoin. Hän oli istunut sen pöydän vieressä, josta kynttilänjalka 
singahti ja näki siis aivan varmasti, ettei mikään ihminen sitä viskannut. 

Henrik Asuntila. Kysymyksessä olevana aikana oli hän käynyt kolme 
kertaa Martinin asunnossa. Ensimmäisellä kerralla eräänä aamuna viskattiin 

tuohikappaleita tuvan nurkasta keskelle permantoa, miten myöskin samalla 
käsittämättömällä tavalla savisirpaleita, nuija, seula, pari kynttilänjalkaa todis¬ 
tajan näkemättä kenenkään viskaavan näitä esineitä. Todistaja vakuutti va¬ 
lallansa, ettei kukaan ihminen voinut tehdä näitä, sillä niissä paikoissa, joista 
esineet viskautuivat, ei ollut ketään ihmistä, 

Toisella kertaa oli saapaspari vuoronperään liikkunut permannolla, ke¬ 
nenkään ihmisen niihin käsillään koskematta. Sitten myöskin päreet, leipä- 
vartaat ja sänky paukkuneet y. m. esineet joista jo on kerrottu. Viinaa ei 
nähnyt myytävän. 


Erään vaikutusvaltaisen ruhtinaan tulo 
henkimaailmaan. 

Eräässä spiritistisessä istunnossa, joka pidettiin Lontoossa 6 p:nä mar¬ 
raskuuta 1894, esitti itsensä erään transimediumin kautta, eräs henki, jonka 
ilmoitettiin olevan erään hiljakkoin kuolleen vaikutusvaltaisen ruhtinaan A:n. 
Ennenkuin medio, mr. Hunt, vaipui transitilaan, tunsi hän, että hyvin voima¬ 
kas tahto oli vaikuttamassa. Samalla sai hän äkkinäisen yskänkohtauksen, 
jota hän ei kuitenkaan osannut asettaa mihinkään mystilliseen yhteyteen, 
vaikka ei ymmärtänytkään kuinka se niin äkkiä tuli. 

Ruhtinas kertoi ensin, että hänen oli tuonut istuntoon eräs korkeampi 
persoonallisuus henkimaailmassa. Hän oli jo kauan uskonut spiritismin todelli¬ 
suuteen ja tiesi, että se maailma, jonka hän oli jättänyt ei olisi hänelle sul¬ 
jettua. Senjälkeen kertoi hän huomioistaan, joita hän oli tehnyt muuttaes¬ 
saan korkeampaan elämään. ,,Kun kuolema lähestyi 11 , kertoi hän, „alkoivät 
fyysilliset tuntemukset hiljalleen puutua ja omituinen, vaikka ei suinkaan epä¬ 
mieluinen tunne siitä, että minä niinkuin nojasin sumuiseen ilmakehään, jonka 
jälkeen kaikki pimeni ympärilläni; antoi minulle tunteen, että minun maalli¬ 
nen elämäni oli loppumaisillaan. Maallinen ympäristöni näytti ikäänkuin 
katoavan sumuun, mutta kuitenkin voin minä vielä kuulla selvästi saapuvilla 
olevien ystävien ja sukulaisten kuiskaukset ja pidätetyt nyykkytykset. Pian 
katosi kuitenkin kuuloaistinkin ja sen mukana oli kaikki maallinen itsetietoi¬ 
suus loppu.“ 

Tämän jälkeen vaipui hän levolliseen uneen. Herätessään näki hän 
hämmästyksekseen isänsä hengen edessään. Tämä sanoi hänelle, että hän 
oli nyt jättänyt kaikki maalliset ja täytyisi nyt alkaa henkielämän koulua. 
Senjälkeen vei hän hänet erääseen komeaan temppeliin, jossa suuri seura¬ 
kunta veisasi hymniä ja rukoilivat ruhtinaan sielun puolesta. ,,Temppeli“, 

kertoi ruhtinas, »muistutti minulle muuatta Venäjän ylevintä kirkkoa." Hän 
huomautti tästä isälleen, joka lausui: »Jaa, tämä temppeli ei ole käsillä raken¬ 
nettu, mutta se on vertauksellisesti eräitten kirkkojen näköinen, jotka ovat 
käsillä rakennettuja ja samoja rukouksia, joita nyt maan päällä lähetetään 
ylös sinun sielusi puolesta, toistavat nämä hartaat rukoiliat tässä henkisessä 
kirkossa." Ruhtinas vietiin senjälkeen pitkin pitkää kirkon pääkäytävää 
alttarin eteen, jossa hän — vastustamattoman voiman vaikutuksesta — pol¬ 
vistui ja rukoili vankien vapauttamiseksi ja suuren valtakunnan menestymi¬ 
seksi, joka ei nyt enää ollut hänen valtansa alaisena. 

Kun hän senjälkeen nousi ylös, tunsi hän olevansa ikäänkuin vapau¬ 
tettu raskaasta taakasta. Se levottomuus ja huoli, joka oli painostanut hal¬ 
litsijaa, oli poissa. Tunne syvimmästä nöyryydestä valtasi hänen sielunsa; 
hän tunsi itsensä niin yksinäiseksi joukon keskellä, joka häntä ympäröi. Hän 
huomasi, että hänen vaatteensa olivat likaiset ja rikkinäiset, joka merkitsi — 
niinkuin hän sai myöhemmin tietää —- hänen henkisen luontonsa epätäydel¬ 
lisyyttä. 

Kun he olivat jättäneet kirkon, vei hänen isänsä hänet suurella nopeu¬ 
della läpi avaruuden, siksi kunnes he saapuivat erääseen suureen kaupun¬ 
kiin, jossa joukko henkiä oli kaikki eri tavalla toimimassa. Ruhtinas vietiin 
erään rakennuksen luo, jonka toinen puoli oli kaunis ja majesteetillinen, 
kun sitävastoin toinen puoli oli liattu ja rappeutunut, se oli, sanottiin hä¬ 
nelle, hänen oma sielunsa, joka maallisen elämänsä ajalla oli pystyttänyt 
tämän rakennuksen. Pahoillaan rakennuksen ulkonäöstä, joka nyt tulisi ole¬ 
maan hänen siihen asti kunnes hän olisi sovittanut entiset syntinsä ja kehit¬ 
tänyt henkistä luontoaan, kysyi ruhtinas, kuinka rakennusta voisi korjata 
sopusointuisemmaksi ja mukavammaksi. Vastaus oli: »uskon kautta Juma¬ 
lan voimaan; rehellisen pyrkimyksen kautta totiseen elämään ja nöyryytesi 
kautta seurata korkeamman minäsi kehoituksia." »Tämä kaikki ja vielä 
enemmänkin on minulla", sanoi ruhtinas. Minä en toivo parantaa ainoas¬ 
taan omaa asemaani, vaan vielä niitten miljoonien kärsivien alammaisten 
asemaa, jotka olen jättänyt jälkeeni maan päälle." »Sinun toivomuksiisi 
suostutaan", sanoi hänen isänsä. Hänet käskettiin senjälkeen koota koko 
tahdon voimansa, koko henkinen energiansa siihen osaan rakennusta, joka 
näytti rumalta ja rappeutuneelta ja katso, se katosi hiljoilleen. Ruhtinas 
hämmästyi suuresti tästä ihmeellisestä muutoksesta, mutta hänelle sanottiin, 
että tämä oli vallan tavallista henkielämässä ja perustui sen lakeihin. Se 
elämä, johon hän nyt oli tullut, oli henkinen ja kaikkea siellä ohjasivat hen¬ 
kiset lait ja voimat. Hänelle sanottiin vielä, että osa siitä työstä, joka hä¬ 
nellä ensi aluksi oli tehtävänä, oli se, että uudestaan rakentaa se osa raken¬ 
nuksesta, jonka hän nyt oli saanut katoamaan. Senjälkeen pääsisi hän yh¬ 
teyteen korkeammalla olevien henkien kanssa ja ottamaan osaa asioihin, 
joista olisi hyötyä molemmille maailmoille. 

Eräässä näyssä näytettiin hänelle sitten maallinen elämä, nykyinen ja 
tulevainen. Maa näytti olevan hyvin sekavana ja surkuteltavassa tilassa, ja 
hän voi nähdä kuinka perinpohjaisia muutoksia tulisi tapahtumaan, ennen¬ 
kuin yleinen onni ja hyvänvointi voisi tulla ihmiskunnan osaksi. 


Tämä referaatti ruhtinas A:n tiedonannoista, joista ylempänä oleva on 
käännöksenä, julkaistiin aikakauslehdessä „Medium and Daybreak“ 23 päivä 
Marraskuuta 1894. Saman lehden seuraavassa numerossa lausuu pari lähet¬ 
täjää epäilyksensä tiedonannon todellisuudesta sentähden, että he katsoivat 
ne monet kuolemantuomiot, karkoitukset ja muut kovat rangaistukset, jotka 
A:i oli hallituksensa aikana vahvistanut, täytyvän tuottaa hänelle vaikeampaa 
asemaa, kuin mitä näistä tiedonannoista ilmenee hänelle tulleen. Näitten 
epäilyksien johdosta antoivat medion henkijohtajat seuraavan selityksen, joka 
oli painettuna sanotun lehden Joulukuun 14 päivän numerossa, josta selityk¬ 
sestä seuraavaa olkoon tässä mainittuna: 

,,Helposti täytyy huomata, että niin lyhyt selitys hänen huomioistaan 
henkimaailmassa, jossa hän on ollut vasta lyhyen ajan, ei ole voinut antaa 
lukialle maan päällä selvää käsitystä siitä asemasta, jossa juuri hiljakkoin 
poislähtenyt täysvaltainen ruhtinas on henkimaailmassa. *) 

Seuraukset ihmisen hyvistä eli pahoista töistä eivät esiinny kohta täy¬ 
dellisesti hänelle, hänen astuessaan »meidän puolelle 11 elämää. Hyvä ja paha 
menneestä maallisesta elämästä esiintyvät ainoastaan pitkällisesti hänen itse¬ 
tietoisuudelleen — samalla tavalla kuin maalliset käsitykset ainoastaan pitkäl- 
lisesti ja niinkuin salaa yhtyvät vasta syntyneen lapsen itsetietoisuuteen. Ellei 
ruhtinaan kokemuksia henkimaailmassa olekkaan vielä seurannut suurempaa 
henkistä kärsimystä, niin tästä ei seuraa, ettei hän vastaisuudessa saisi täy¬ 
dellisesti kärsiä niitä kärsimyksiä, jotka täytyvät seurata fyysillisten ja moraa¬ 
listen lakien rikkomisesta. Se oli vallan luonnollista, että isä olisi ensim¬ 
mäinen, joka antoi hänelle tietoa ja opetusta; mutta A:n syntymistä henki¬ 
maailmaan ei seurannut ne pidot ja peijaiset, jotka seurasivat häntä, hänen 
astuessaan valtaistuimelle tai hänen maallista poislähtöään, hautajaisiaan, ja 
itsetietoisuus siitä, että häneltä niin äkkiä riistettiin kaikki hallitsijan oikeu¬ 
det ja pakko ottaa alempiarvoinen asema henkimaailmassa, täytyi täyttää 
ennen niin mahtavan valtiaan mielen katkeruudella omasta voimattomuudes¬ 
taan ja nöyryytyksestään. Että tulla asetetuksi yhden arvoiseksi ,,joukon 11 
kanssa, että tulla palvelijaksi hallitsijan asemasta, että — sanalla sanottuna — 
äkkiä kadottaa kaikki ne etuoikeudet, jotka kuuluivat hänelle maallisena, ruh¬ 
tinaana, on henkistä kärsimistä, jota ei kukaan paitsi ne, joilla on ollut on- 


9 Suomentajan mielestä ovat ruhtinaan tiedonannot käsitettävät allegorisesti. Hän ei 
voinut sanoilla-iulkita ihmisille kokemuksiaan ja täytyi sentähden käyttää vertauksellista kieltä. 

nettomuus kulkea samaa tietä, täydellisesti käsitä. Mutta tämä ei ole kaikki. 
Kaikki virheet, kaikki tehdyt vääryydet täytyy järkkymättömästi ja täydelli¬ 
sesti sovittaa. Maan asukkaat ovat taipuvaisia uskomaan, että henget kär¬ 
sivät jonkinlaista fyysillistä (ruumiillista) rangaistusta, niinkuin rikokselliset 
maan päällä. Näin ei ole laita. Henkimaailmassa ei tuomitse mikään tuo¬ 
mari syyllistä, tai vapauta viatonta, koko järjestelmä on niin sopusointuista 
ja täydellistä, että jokaista ajatusta, jokaista tunnetta eli tekoa seuraa oikeu¬ 
denmukainen tulos kärsimyksien tai hyvänvoinnin muodossa. 

Emme tiedä mitä entinen ruhtinas ehkä saa kärsiä erhetyksiensä tähden. 
Varmaa on, että hän nykyään on hyvin alhaisella asteella ja että koko enti¬ 
sen kansansa olo ja kohtalo nyt näkyy hänen henkiselle näölleen kaikessa 
ihmisellisessä kurjuudessa ja alastomuudessa paremmin, realistisemmin, kuin 
se näkyi hänelle, hänen ollessaan maallisella valtaistuimellaan; tämä on toti¬ 
nen totuus — ja ennen kaikkea näkyvät hänelle kaikki ne kärsimykset, jotka 
hän olisi voinut välttää toisilta. Nyt ei hän ole enää kauemmin hallitsija, 
ja hän voi hetkiseksi tuntea helpotusta päästessään siitä kauheasta edesvas¬ 
tuusta, joka on hallitsijalla, mutta hänen omastatunnostaan on tuleva se vit¬ 
saus, joka on rankaiseva jokaisesta vääryydestä, josta hänet voidaan oikeuden- 
tunnon mukaan asettaa edesvastuuseen. Mutta kuka on tuomitseva tässä 
tapauksessa? 

Hänen kansansa nykyisiä kärsimyksiä ei ole luotu yhtenä päivänä, ne 
on kokoontuneet pitkien aikojen kuluessa ja kaikella hallitsijan voimallaan 
ei A. sillä lyhyellä ajallaan, jonka hän istui valtaistuimella, olisi voinut saada 
aikaan perinpohjaista sosiaalista uudistusta, joka olisi tuonut hänen kan¬ 
salleen yleisen onnen. Ellei ruhtinaalla kaikessa ollut viisaan hallitsian omi¬ 
naisuuksia, niin ei se ollut hänen syynsä. Totta on, että valtiollisten ja 
muitten rikosten tähden satoja saa kuihtua kaivoksissa, mutta lakia ja järjes¬ 
tystä täytyy ylläpitää ja niittenkin, jotka enimmin vihaavat ruhtinasverta, täy¬ 
tyy myöntää, että hallitsijallakin on oikeus puollustaa henkeänsä. Me emme 
tahdo puollustaa sen enempää joko entistä ruhtinasta eli kansan tekoja, mutta 
tulevaisuuden vallankumoukset tulevat antamaan entisen hallitsian ominai¬ 
suuksille arvonsa. 


Hautaholvi Ahrensburgissa *) 

Ösel on pieni saari Itämeressä venäjän rannalla, melkein sulkien Rigan 
lahden suun ja tehden tästä näin suurenmoisen sataman. Saaren asukasluku 
on nykyisin noin 50—60,000 henkeä, mutta niitten tapahtumien aikana, joista 

*) Arthur Morrisson’in kirjasta „1 he Shadoms around us“, (Varjot, jotka meitä ympäröivät). 



tässä kerrotaan oli saaren asukasluku melkein puolta pienempi. Saaren pää¬ 
kaupunkina, ja myöskin ainoana kaupunkina saarella, on Ahrensburg, jonka 
paikallisena hallituksena on valtuuskunta, jonka etumaisena on pormestari, 
sekä kirkollisena tuomioistuimena on n. k. Consistoriumi. 

Kertomuksen aikaan oli Buxhoewden suku mahtavimpana ja vanhim¬ 
pana sukuna saarella, jonne se oli jo monta sataa vuotta sitten muuttanut 
Bremenistä. Kahden veljeksen välillä tässä suvussa oli mitä kamalin viha 
ja eripuraisuus, joka sai nämät sekä julkisesti, että salaisesti vastustamaan 
toisiaan. 

Eräänä aamuna keväällä tavattiin Carl Buxhoewden verissään virumassa 
kaula poikki leikattuna korvasta korvaan ja oikeassa kädessään partaveitsi. 
Kukaan ei voinui selittää lähintä syytä tähän — niinkuin luonnollisesti otak¬ 
suttiin — itsemurhaan, mutta yleisesti suvussa katsottiin tämän johtuneen 
eripuraisuudesta toisen veljen Oton kanssa. Kaikilla voimin koetettiin asia 
painaa hiljaisuuteen. Kuoleman syyksi kerrottiin äkkinäisen halvauksen ta¬ 
pahtuneen ja hautausmenot toimitettiin niin pian kuin suinkin. Asian oikea 
laita kuitenkin levisi pian tiedoksi ja kun ruumis vahvassa tammiarkussa vie¬ 
tiin perheen sukuhautaan, yksityisen kappelin alla Ahrensburgin hautausmaalla, 
niin ei liene ollut montakaan katsojista, jotka eivät olisi tienneet kuoleman 
syytä. 

Muutamia viikkoja hautauksen jälkeen, maanantaina kesäk. 22 p:nä 
1844, tapahtui eräs omituinen tapahtuma. On huomattava, että Ahrensburgin 
hautausmaa on yleisen maantien vieressä ja että suurin hautausmaalle ole¬ 
vista kappeleista — jokaisella huomattavammalla suvulla saarella on oma 
kappelinsa perhehaudan päällä — oli Buxhoewdenin. Tämä kappeli on näky¬ 
mässä maantielle ja kun tie hautausmaalle kulkee tämän sivu niin tapasivat 
ne, jotka kävivät hautausmaalla eli muuten asioillaan lähistössä, sitoa hevoi- 
setisa kappelin edustalle, tämän ja tien välille. 

Mainittuna päivänä tuli eräs vaimo Dullmann nimeltään ja erään rää¬ 
tälin leski, sekä muuten yleisesti kunnioitettu henkilö — ollen neulojattarena 
Consistori-presidentin, parooni von Guldenstubben perheessä — hautaus¬ 
maalle lapsiensa kanssa. Hän ajoi pienessä vaunussa, koska hän aikoi käy¬ 
tyään äitinsä haudalla, jatkaa matkaansa pitemmälle muutamien ystävien 
luokse. Tavallisuuden mukaan sitoi hän hevoisensa kappelin edustalle, men¬ 
nen lapsien kanssa peremmälle hautausmaalle, polvistuen äitinsä haudalle. 
Hän selitti jälkeenpäin, että hänellä oli ollut epämääräistä tunnetta jostakin 
kolinasta, joka kuului kappelista käsin, mutta ollen syventyneenä omiin aja¬ 
tuksiinsa, ei hän tullut kiinnittäneeksi huomiotansa tähän kolinaan tarkem¬ 
min. Mutta kun hän nousi ylös lähteäkseen, niin tarrasivat lapset häneen 
kiinni pelästyneinä ja kertoen, että he olivat säikähtyneet kolinasta, joka 
kuului kappelista; kun he saapuivat hevosen luokse — joka oli muuten säyseä 
eläin — niin oli tämä tavattoman pelon valtaamana, vapisten joka jäsenel- 

tään ja ollen vaahdossa. Taluttaessaan tätä maantielle pääsi hevonen töin 
tuskin käymään; lesken täytyi kääntyä takaisin kaupunkiin ja hakea eläin¬ 
lääkäri. Tämä selitti hevosen kovasti pelästyneen jostakin. 

Käydessään parooni Guldenstubben luona, kertoi rouva Dullman tapauk¬ 
sen paroonille, joka kuitenkaan ei tähän kiinnittänyt mitään huomiota. Mutta 
pian sattui samanlaatuisia tapahtumia, jotka alkoivat tulla yleiseksi puheen 
aineeksi ympäristössä. 

Sunnuntaina kesäk. 28 p:nä oli useampia henkilöitä sitonut hevosensa 
tavalliselle paikalle kappelin edustalle ja palatessaan löytäneet hevosensa 
samanlaisessa tilassa kun ompelijatarkin edellisenä maanantaina ja lähellä 
olevat ihmiset todistivat kuulleensa erinomaista kolinaa, joka selvästi ilmeni 
kuuluvan Buxhoewdenin kappelin alla olevasta hautaholvista. 

Nämät tapahtumat yhä lisääntyivät vaikka epäsäännöllisesti vielä. Pari 
viikkoa yllä olevan tapahtuman jälkeen (eli heinäkuun alussa), oli kappelin 
edustalle sidottuna yksitoista hevosta, kun muutamat henkilöt ohi kulkiessaan 
kuulivat kauheaa melua hautaholvista. He kutsuivat heti hevosten omistajat, 
jotka tapasivat hevosensa mitä surkuteltavimmassa ja kurjimmassa tilassa. 
Monet näistä olivat yrittäessään päästä irralleen kaatuneet maahan ja maka¬ 
sivat potkien ja melkein voimattomina pelästyksestä. Kolme tai neljä hevo¬ 
sista kuoli parin päivän kuluessa jonka jälkeen näitten omistajat tekivät per¬ 
soonallisen valituksen konsistoriumille. Sillä aikaa kun tämä valitus otettiin 
tarkastettavaksi, kuoli eräs toinen Buxhoewdenin perheen jäsen, aikaisemmin 
kuolleen Carlon veli Otto ja tehtiin valmistuksia loistavia hautajaisia varten 
ilman että mitään häiritsevää tapahtui ennenkuin vasta kappeliin saavuttaessa. 
Arkku kannettiin juhlallisesti kappeliin — kun äkkiä vallan selvästi kuultiin 
kolinaa niinkuin olisi vedetty raskasta ruumista pitkin laattiaa kappelin alla 
olevassa hautaholvissa ja jota seurasi pitkällistä ähkymistä. Voidaan hyvin 
kuvitella tämän vaikutus arkun kantajiin ja saattoväkeen ja useampia minuut¬ 
teja kului ennenkuin seremoniaa kyettiin jatkamaan. Koko tämän kestäessä 
kuului sieltä yhtämittaa kolinata hautaholvissa, niinkuin olisi siellä pyöritelty, 
vedetty, paiskattu ja pudonnut raskaita esineitä ja joihin ääniin lisääntyi ras¬ 
kasta ähkymistä ja kamalia naurun puuskauksia. Hevoiset, jotka olivat ruu¬ 
misvaunun edessä täytyi taluttaa pois. 

Kun hautausmenot olivat päättyneet, pitivät perheen jäsenet neuvotte¬ 
lun ja päättivät mennä alas hautaholviin saadakseen selville melun syyn. 
Arkkua ei kappelista kannettu alas kun oli tapana pitää se kappelissa useam¬ 
pia päiviä, välistä moniaita viikkojakin. Aukaistiin ovet jotka olivat hauta- 
holviin vievän porrasten yläpäässä, sekä alapäässä oleva ovi, joka aukeni 
suoraan hautaholviin. Ei ääntäkään kuulunut nyt — mutta minkälainen 
oli näky! 

Arkut olivat alasvedettyinä säännöllisestä järjestyksestään lavoilta hauta- 
holvin seinämiltä ja koottuna sikin sokin yhteen läjään keskelle holvia, toiset 

kumossa, toiset ollen päällänsä ylösalaisin niinkuin jotkut voimat olisivat 
pitäneet niitä keileinään. Ainoastaan kolme arkkua oli paikoillaan koske¬ 
mattomina. Näistä arkuista oli yksi perheen nykyisen päämiehen iso-äidin, 
jota oli saarella kunnioitettu hyväntekeväisyytensä ja laupeutensa takia ja 
joka oli kuollut korkeassa ijässä 1839; molemmat toiset arkut olivat kahden 
pienen lapsen — ainoat lapset, jotka olivat haudatut hautaholviin. 

Arkut nostettin kaikella kunnioituksella takaisin paikoilleen ja hauta- 
holvi suljettiin. Kuinka olivat nämät epäjärjestykset voineet tapahtua? Ovet 
olivat aina olleet suljettuina ja avaimet olleet perheen päämiehen hallussa; 
lukot, jotka olivat vahvaa tekoa, olivat eheinä. 

Kun tämän jälkeen jätettiin hevosia kappelin läheisyyteen niin asetet¬ 
tiin lapsia näitä vartioimaan. Mutta heti melun alettua juoksivat lapset mat¬ 
koihinsa ja valitukset ja kiihtymys väestössä tuli yhä suuremmaksi. Muuta¬ 
mat lapsista väittivät nähneensä tummia kummituksia kappelin ympärillä, 
mutta tämä oli luultavasti heillä näköhairahdusta, heidän kiihtyneen mieli¬ 
kuvituksensa synnyttämää — kuinka tahansa, kaikissa tapauksissa ei tämä 
ole niin epäämättömästi todistettua kun toiset tapahtumat tässä kertomuksessa. 

Kiihtymys väestössä nousi nyt sellaiseen määrään, että vaadittiin jul¬ 
kista tutkimusta. Tähän ei kuitenkaan Buxhcewdenin perhe ollut taipuvai¬ 
nen, he kun tahtoivat tapahtumat laskea joittenkuitten koirankuristen teoiksi. 
Kuitenkin kävi kaksi perheen jäsenistä yhdessä parooni Guldenstubben kanssa 
hautaholvissa uudelleen. Kaikki oli samassa epäjärjestyksessä kun edellisellä¬ 
kin kerralla, kaikki sikin sokin yhdessä läjässä, paitsi samoja kolmea arkkua, 
jotka olivat paikoillaan. Tämä sai heidät vakuutetuksi laillisen tutkimuksen 
toimeenpanemisen tarpeellisuudesta ja sen jälkeen kun jokainen arkku oli 
huolellisesti nostettu paikoilleen ja ovet suljetut, annettiin avaimet parooni 
Guldenstubbenille julkisen tutkimuksen pitämistä varten. 

Tätä tarkoitusta varten asetettiin komitea, johon kuuluivat parooni Gul- 
dcnstubbe, komitean puheenjohtajana; saaren piispa varapuheenjohtajana; 
lääkäri Lace, yleisesti tunnettu ateisti (jumalan kieltäjä); Ahrensburgin por¬ 
mestari Schmidt; kaksi konsistoriumin jäsentä, yksi maistraatin jäsen ja yksi 
sihteeri. Nämät menivät nyt yhdessä kappeliin tehdäkseen täydellisen tutki¬ 
muksen hautaholvissa ja sen ympäristössä. 

Taasen olivat kaikki arkut sikin sokin, paitsi mainittua kolmea arkkua. 
Kaikki olivat kummallisessa läjässä laattialla. 

Kaikkien köykäisimmät näistä arkuista olivat paksusta tammesta, niin 
että olisi tarvittu vähintäinkin kaksi miestä näitä nostamaan — toiset arkut 
olivat vieläkin raskaampia. Mutta nyt ne ei ollut ainoastaan nostettuina, 
vaan olivat käännetyt pystyyn, heitetty edestakaisin niinkuin paperisia arkkuja. 

Komitean ensimmäinen ajatus oli, että tätä kamalaa hävitystyötä olisi 
tehty ryöstämisen tarkoituksessa. Joku aika takaperin oli samalla hautaus¬ 
maalla erääseen toiseen kappeliholviin tehty murto ja leikattu pois eräs ras- 

kas kultairien rimsu, joka oli koristanut erään arkun syrjiä — mutta täällä 
ei oltu koskettu mihinkään ja arkut eivät olleet aukaistuja. Ollakseen kui¬ 
tinkin asiasta täydellisesti Varmoja, antoi komitea aukaista arkkujen kansia, 
rnlitta kaikissa aukaistuissa arkuissa oli jäljellä kaikki koristeet mitä tavan 
mukaan haudattiin vainajien kanssa. Arkuissa, joissa ruumiit olivat jo muut¬ 
tuneet tomuksi, olivat koristeet arkun pohjalla. Arkut suljettiin jälleen ja 
asetettiin entisille paikoilleen. Kun eräissä komitean jäsenissä heräsi epäi¬ 
lystä, että Buxhcewdenin perheellä oli mahtavia vihamiehiä, jotka ilkeydes¬ 
sään olivat mahdollisesti kaivaneet salaisen käytävän hautaholviin perusmuu- 
rien alatse häväistäkseen kuolleita perheen jäseniä, niin lähetettiin noutamaan 
työmiehiä jotka mursivat laattian ja kaivoivat perustuksen näkyviin, mutta 
vaikka kuinka tarkasti tutkittiin pienimmätkin rakoset, niin mitään ei löy¬ 
detty, ei ainoatakaan aukkoa. Nyt asetettiin kaikki takaisin paikoilleen ja 
kun arkut oli nostettu tilalleen, otettiin kunkin asemasta erityiset mitat. Sa¬ 
malla otettiin nerokas keino käytäntöön, joka ilmaisisi jos mahdollisesti löy¬ 
tyisi joku salainen käytävä. Hankittiin hienoa puun tuhkaa, jota levitettiin 
vahvalti ja tasaisesti laattialle samalla kun kuljettiin takaperin ovelle. Nyt oli 
mahdotonta kenenkään tulla hautaholviin alhaalta päin jotakin sala-käytävää 
myöden, niin ettei merkkejä tästä näkyisi tuhassa. Kun koko laattia oli pei¬ 
tetty ja tultiin holvin ovelle — aina vain takaperin — suljettiin ja lukittiin 
ovet ja varustettiin kaksinkertaisella sinetillä, ensin konsistoriumin ja sitten 
kaupungin sinetillä. Senjälkeetr kylvettiin hienoa tuhkaa rappusille ylös kap¬ 
peliin ja ylimmäinen ovikin suljettiin lukolla ja varustettiin kaksinkertaisella 
sinetillä niinkuin alimmaisetkin ovet. Tämän jälkeen peitettiin kappelinkin 
laattia tuhkakerroksella ja kappelin ovet suljettiin huolella ja varustettiin kak¬ 
sinkertaisella sinetillä. Nyt valittiin Ahrensburgin varusväestä vahteja, joit¬ 
tenka tuli kappelin ympärillä pitää vahtia kolme päivää ja kolme yötä, jolla 
ajalla ne vähä väliä muutettiin niin etteivät voineet yhtyä minkäänlaiseen 
salajuoneen kenenkään kanssa. 

Näitten kolmen päivän ja kolmen yön aikana tuli melu suuremmaksi 
ja kamalammaksi kun milloinkaan ennen oli ollut. Määrätyn ajan kuluttua 
saapui komitea kappeliin toivossa tehdä tärkeitä havaintoja. 

Kappelin ulko-ovi tutkittiin ensin, mutta se oli niinkuin se oli jätetty, 
sinetit koskemattomina. Ovi aukaistiin tämän jälkeen ja kappeli tarkastettiin. 
Tuhka oli paikoillaan, eikä siinä näkynyt minkäänlaisia jälkiä. Porrasten 
ylimmäinen ovi oli suljettuna ja sinetit koskemattomina. Portailla oli tuhka 
koskemattomana. Komitea lähestyi juuri itse hautaholvin ovea ja oli juuri 
tarkastanut, että sinetit siinä olivat koskemattomina, kun holvista kuului ma¬ 
tala, puoleksi tukahtunut ääni. Viivyttelemättä murrettiin sinetit ja aukaistiin 
ovi ja katsottiin sisälle. Holvissa ei näkynyt yhtäkään elävää olentoa, ei 
kuulunut ainoatakaan ääntä. Mutta keskellä hautaholvia — mikä näky taa¬ 
sen! Arkut olivat pinotut vielä kamalammalla tavalla kun ennen, useat olivat 

pystyssä pää alaspäin ja eräässä, joka oli pystyssä pääpuoli ylöspäin, oli 
kansi osittain auki ja aukosta oli työntäytynyt kauhea, mädäntynyt käsivarsi, 
jossa käsi osoitti ylöspäin. Kauhuissaan ja peloissaan astui komitea hauta- 
holviin ja tarkasti arkun kannen, josta tämä käsi pistäytyi. Kirjoitus siinä 
osoitti, että se oli Carl Buxhoevvdenin arkku,, ja siitä pistäytyi hänen käsi¬ 
vartensa pitäen ylhäällä sitä kättänsä, jossa oli ollut partaveitsi kuollessaan. 
Mutta merkillisintä oli, että tuhka hautaholvin laattialla oli koskemattomana 
tasaisena mattona, ilman minkäänlaisia jalan jälkiä kun niitä, joita komitean 
jäsenet siihen polkivat. 

Ei näkynyt jälkeäkään mistään ryöstöstä. Ei ainoaltakaan kohdalta 
laattialla, seinissä tai katossa voinut löytää merkkiäkään mistään kosketuk¬ 
sesta — ja lukuunottamatta arkkuröykkiötä keskellä laattiaa, oli kaikki niin¬ 
kuin ne olivat sinne jätetty. Ja paikoillaan olivat vieretysten, niinkuin omais¬ 
ten kädet olivat ne asettaneet, vanhan iso-äidin ja molempain pienten lasten 
arkut, pyhinä pidettyinä keskellä tätä kauheata sekasortoa. 

Nyt kannettiin kaikki arkut ulos ja haudattiin kukin omaan hautaansa 
hautausmaalla, jonka jälkeen ei kuultu enää minkäänlaista melua. Tutkimus¬ 
komitea laati täydellisen yksityiskohtaisen raportin, ilmituoden perin pohjin 
kaikki seikat asiassa ja kaikki ne tutkimukset ja toimenpiteet joihin oli ryh¬ 
dytty ja jonka raportin kaikki komitean jäsenet allekirjoittivat. Tämä viralli¬ 
nen asiakirja on vielä jäljellä Öselin konsistoriumin arkistossa. Tämä on 
kaikille kävijöille saatavissa asianomaisella luvalla ja on sillä luonnollisesti 
täydellinen juridillinen todistusvoima, niinkuin virallisella raportilla ainakin, 
jonka on laatinut vastuunalainen komitea, johon ovat kuuluneet tunnuste¬ 
tussa asemassa olevat sivistyneet henkilöt, jotka vallan yksinkertaisesti ovat 
esiintuoneet omia havaintojaan perinpohjaisen tutkimuksen jälkeen. 

Mainittava on vielä, että eräs komitean jäsenistä hra Lace, tunnustettu 
tiedemies ja lääkäri, joka ennen oli ollut täydellinen ateisti, heti tämän jäl¬ 
keen avoimesti -tunnusti, et'ä hänessä oli uskonnollisissa asioissa tapahtunut 
täydellinen muutos ja myönsi, että tämän oli vaikuttanut kokemuksensa 
hautaholvissa Buxhoevvdenin kappelissa. 


Spiritistisen Seuran 

ensimmäinen varsinainen kokous pidettiin maalisk. 21 p:ä H:gissä'. 

Klo 2 alkoi toimittaja Veikko Palomaa luennon spiritistisistä ilmiöistä, jota mielenkiin¬ 
nolla seurasi runsas kuulijakunta. Kun luennoitsija oli lopettanut luentonsa ilmoitti hän Spiri¬ 
tistisen Seuran kokouksen alkavaksi kehoittaen valitsemaan puheenjohtajaa, joksi valittiin toi¬ 
mittaja Jalo Kivi ja pöytäkirjan pitäjäksi hra S. Sampo. Kun jäsenten kirjoitus oli toimitettu 
astui pöydän taakse puheenjohtaja lausuen seuraavaan suuntaan: 

Ennenkuin alamme tämän kokouksen niin tahtoisin minäkin lausua muutaman sanan 
spiritismistä ja sen perusteista. 

Spiritismi ei ole mitään uutuutta vaan on se osana ikuista ilmestymistä, jonka ilmesty- 
mismuodot vain vaihtelevat sovitettuina meidän, ihmiskunnan, käsityskannan mukaan. Sitä 
myöten kun ihmiskunta kehityksessään nousee ylöspäin, niin sitä myöten laajenee myöskin 
näköalamme ja voimme heittää katseemme yhä kauvemmaksi. Tämä ilmestys on se Lohdu¬ 
tuksen Henki, jonka Kristus lupasi meille lähettää »selittämään kaiken", niinkuin hän sanoi. 
Tämä uusi ilmestys ei ole enää rajoitettuna rotuihin tai paikkakuntiin, vaan se ilmestyy kaik¬ 
kialle, kaiken kautta julistaen Jumalasta ja kuolemattomuudesta, kehoittaen puhdistautumaan 
ja valmistautumaan korkeampaan elämään. Yli jokapäiväisten intohimojen riehunnan, yli puo¬ 
lueitten turhan agitatsionin kaikuu henkien mahtavat äänet julistaen jatkuvasta elä¬ 
mästä haudan tuolla puolen. 

Meillä spiritisteillä ei ole mitään seremonioita, ei minkäänlaisia dogmeja — meillä on 
temppelinä suuri avaruuden kaikkeus, jossa kiitämme ikuisuuden Isää, ja palvelemme Häntä 
noudattamalla Hänen ääntänsä meissä. 

Me emme tunne mitään säätyrajoja, ylhäisiä tai alhaisia, parempia tai huonompia, vaan 
tunnustamme ihmisten yleisen veljeyden, sellaisen veljeyden, jossa rikas katsoo ker¬ 
jäläistä saman arvoiseksi veljekseen — ja tästä kannasta alkaa tie taivasten valtakuntaan. 

Lausun läsnäolijat lämpimästi tervetulleiksi työskentelemään valon ja totuuden levittä¬ 
miseksi materialismin pimittämälle kansalle. 

Tämän jälkeen luki puheenjohtaja Suomen Spiritistisen Seuran sekä Helsingin paikallisen 
seuran sääntöehdoitukset, jotka hyväksyttiin pienemmällä muutoksella. Sen jälkeen valittiin 
seuran vartioon: toimittaja Veikko Palomaa, kirjailijatar Martti Humu, toimittaja Jalo Kivi, 
ylioppilas Martti Hela, hra S. Sampo, neiti Lydia Saro ja hra A. M. Vapaa. 

T. k. 4 p:nä valittiin lopullisesti Suomen Spiritistisen Seuran päävartio, johon valituiksi 
tulivat, paitsi edellisessä kokouksessa valitun vartion jäseniä, vielä: hrat A. Airaksinen, U. 
Falck, Pietiläinen, rva A. Ollila, hrat A. Lind, G. Kämpe, A. Henriksson ja Kuittinen. 
Myöhemmin pidetyssä vartion kokouksessa valittiin pää-vartion virkailijoiksi; puheenjohtajaksi: 
Jalo Kivi, varapuheenjohtajaksi: V. Palomaa, sihteeriksi: Martti Hela, varasihteeriksi:_U. Falck, 
rahastonhoitajaksi: A. Airaksinen, taloudenhoitajaksi: S. Sampo ja varataloudenhoitajaksi: A. 
Henriksson. Vartio antoi virkailijoitten toimeksi toimittaa säännöt laillistetuksi. 

Vartion kokouksessa päätettiin m. m. toimia Spiritistisen Seuran jäsenten kesken illan¬ 
vietto t. k. 24 p:nä vaihtelevalla ohjelmalla, jossa jäsenet toverillisen yhdessä olon ja seurus¬ 
telun kautta lähemmin tutustuisivat toisiinsa. Iltaman valmistaminen jätettiin erityisesti, vali¬ 
tun toimikunnan huoleksi, joka huolehtii ohjelmasta y. m. 

Toivomme kaikkien jäsenien (uttavineen runsaslukuisesti saapuvan mieltävirkistävään 
illanviettoon. 


Kauhea ennustus. 


Marrask. 14 p:ä 1908, eli siis noin kuutta viikkoa ennen Messinan hävitystä, saatiin 
psykografilla eräältä hengeltä seuraava lausunto, jonka „Efterätin“ mukaan suomennamme tähän: 

„Käsitättekö te kuinka kauheassa ajan kohdassa te elätte nyt? Koko ihmiskunnalla on 
käytävänä kriisi, .joka ei pääty ennenkuin on vuotanut paljon verta. Pelvolla näen minä, kuinka 
se myrskypilvi, joka ka.uvan on ollut teidän mailmanne päällä, lähestyy lähestymistään. Minä 

näen sen valmiina puhkeamaan. Mutta henkiset ystävät eivät myöskään ole toimettomina, he 
työskentelevät innolla torjuakseen niitä seurauksia, joita paha on matkaansaattanut. Minä en 
löydä sanoja tulkitakseni suruani siitä suvusta, joka tämän kaiken on vetänyt päällensä, toiset 
rietämättömyydessään, mutta useimmat uskon puutteessa siihen voimaan, joka yksin voi auttaa. 
Minä ilmoitan tätä teille sentähden, että te ymmärtäisitte kuinka vakava nykyinen aika on. 
Taistelu pahaa vastaan ei tule olemaan helppoa, mutta voipi olla, ettei viivy enää kauan kun 
se mies tulee, joka tekee käännöksen asiassa. Te saatte olla mukana tässä ihmeessä. Minä 
en saa kuitenkaan paljastaa enempää siitä, joka on ehkä lähempänä kun te aavistattekaan. 
Valo on ilmoittava tämän miehen tulon. Aurinko on nimittäin loistava ihmeellisellä hohteella 
ja tuhansia muita merkkejä on teille näkyvä. Ehkä saan minä toisella kertaa lähemmin teille 
selittää sitä, mitä nyt olen teille sanonut. Mutta nyt on teillä vielä odotettavissa monia 
uutisia tulen ja veden hävityksestä. 

Tarkatkaa kaikki pienimmätkin tapahtumiset. Maanjäristyksiä on tapahtuva ja joukottain 
on ihmisiä kuoleva. Minä tiedän, että puhdistusta tehdään niitten kesken, jotka asuvat maan 
päällä. Kokonaisia kaupunkeja on häviävä jonka takia on ilmestyvä paljon kurjuutta. Maa 
on niinkuin kiehuva tulivuori, sen sisässä palaa ja se valmistelee purkaantumaan. Rakkauden 
tuli on sitävastoin niinkuin sammunut ja kaikki ne siteet, joita ennen on katsottu pyhiksi, ovat 
melkein katkaistuna. Ihmiset ovat niinkuin villinä ja syöksevät pidättymättä perikatoansa 
kohden. Te näette kyllä paljon pahaa tapahtuvan, mutta me näemme vielä enemmän ja 
emmekä voi muuta kuin kauhistua sitä ajattelemattomuutta, joka kaikkialla vallitsee. Elämän 
arvon ymmärtävät ainoastaan harvat; he eivät usko itsellään löytyvän mitään vastuunalaisuutta, 
vaan he syyttävät kaiken Jumalan vääryyteen ja unhoittavat aivan, että heillä on elämänsä ja 
olentonsa Hänen kauttansa. Onnettomia ovat ne, jotka kieltävät Jumalallisen ja kiinnittävät 
itsensä ainoastaan katoovaiseen. Kerran on heidän silmänsä aukeeva ja kauhistuen ovat he 
näkevä erehdyksensä; pelvolla ovat he kokeva, että Jumala on se, joka on antanut heille kai¬ 
ken ja joka on ollut ijankaikkisesti. Kuolema ei heitä pelasta, se antaa ainoastaan tiedon 

heille, että sielu on kuolematon. Ehkä ovat kaikki vielä kerran tuleva ymmärtämään kuinka 

tärkeätä oh elää toisin kun miten he nyt elävät. Anarkismi koettaa nyt murtautua esiin ja 
tuhota maalliset vallanpitäjät. Levottomuus on oleva suuri näitten villien ihmisten takia, sillä 

paljon murhia ja muita rikoksia tulee tapahtumaan. Aika on vaikea — kuitenkin näen minä 

kaiken takaa valon juovan, joka koettaa tunkeutua usvan läpi. Muistakaa, että tämä valon 
juova on näkyvä teille, mutta ennen sitä tulee kauhea murrosaika, joka on vaikuttava melkein 
lamauttavasti. Kaitselmus valvoo kuitenkin ihmisten yli ja on koettava niin paljon kun suin¬ 
kin hillitä tätä pahan ylivaltaa. Minun täytyy nyt päättää tällä kertaa. Olkaat huomaavaiset 
ajan merkkeihin nähden. 

Teidän johtajanne. 


Kysymyksiä ja vastauksia. 


Kysymys: ,Te kiellätte helvetin, eli ijan- 
kaikkisen kadotuksen löytymisen, mutta tä¬ 
hänhän löytyvät selvät todistukset raama¬ 
tussa, jota tekin sanotte uskovanne, sekä 
Jumalan omassa sanassa." Pappi. 

Vastaus: Vastaus tähän vaatisi pitempää 
tilaa kuin mitä käytettävänäni on. Mutta 
koetan sen tehdä lyhyesti. 

Mikä on ensinnä helvetti? Se on kirk¬ 


komme opetuksen mukaan paikka, jossa .pa¬ 
laa ijankaikkisesti kuluttava tuli" ja jossa 
helvettiin tuomittuja kadotettuja .ihmisiä" 
piinataan tässä ikuisessa tulessa ijankaikki¬ 
sesti, tekemistään synneistä." Siis kauhein, 
raa’in ja julmin rangaistuspaikka, minkä 
pimeä ihmisajatus on voinut keksiä ja 
pystyttää — se on oikein kouraan tuntuva 
materialistisen mielikuvituksen tuote. Lä¬ 
hemmin ei ole kuitenkaan kirkkomme, kyen- 

nyt määrittelemään missä tämä helvetti sijait¬ 
see, tai minkälainen se muuten on kokoon¬ 
panoltaan — mutta sinne on kirkko helvetin 
tulikekäleiksi tuominnut kaikki, jotka eivät 
ole voineet uskoa tätä tulista rääkkäyspaik- 
kaa —- ja vielä taivaallisen, rakkaan Isän 
keksimäksi luoduilleen, jotka hän itse on 
luonut ja »kaikkitietäväisenä", niinkuin kirkko 
opettaa, tiennyt sinne lopulta joutuvan. 

Kait tiedätte mitä helvetti-oppi on ihmi¬ 
sille matkaan saattanut ja minä uskon, että 
sen opin levittäjät tekevät pilkkaa Pyhää 
Henkeä vastaan. Hehän ovat tehneet 
kaikkeuden suuresta Luojasta ja Ylläpitäjästä 
hirmuisen hirviön. 

Mutta otetaanpa asia tunteen ja järjen kan¬ 
nalta vielä. Järki ei voi käsittää löytyväksi 
sellaista Jumalaa, joka ajallisesta hairahduk¬ 
sesta rankaisisi ijankaikkisesti mitä kauheim- 
malla rääkkäyksellä, Jumalaa, jolla ei muuta 
ole kuin etsiä kostoa ja kostaa. Ihmisellä 
itsellään ei ole ollut valikoimisen varaa: 
tahtooko syntyä elämään sellaisilla ehdoilla, 
joista lopulta voi päästä helvettiin ijankaik¬ 
kisesti. Ei, helvetti eroittaa ihmiskunnan 
henkisesti siitä pyhästä henkisestä olennosta, 
joka oli ja on heidän olemuksensa alkusyy¬ 
nä — ja joka kuitenkin kiroo heidät »ijan- 
kaikkiseen helvettiin". Ymmärrättekö papit 
mitä te olette tehneet siitä pyhästä olen¬ 
nosta, joka on rakkaus, viisaus ja taivaallinen 
täydellisyys? Mitä olette rikkoneet häntä 
vastaan? 

Tunne ei voi millään tavoin hyväksyä 
helvettioppia. Ajatelkaappas vain esim. 
äsken syntynyttä lasta, joka muutaman tun¬ 
nin elettyään kuolee — hän on ehdotto¬ 
masti oleva »perisynnin* takia helvetin tuli- 
kekäle, mitään välimuotojahan ei meillä ole 
valittavissa taivaan ja helvetin välillä! Tai 
ajatelkaappa itseänne taivaassa iloitsemassa 
sillä aikaa kun lapsenne kituisi helvetissä 
ijankaikkisesti! Tuntuisiko ilolta — voisit¬ 
teko iloita? 

Kun vertaa Jumalaa tämän helvetti-opin 
valossa siihen Jumalaan, josta Kristus opetti 
kaikkia käsittävänä rakkautena, joka ei hyl- 
jää ketään, niin on ero hirmuisen suuri! 
Kristuksen Jumala sanoo: Rakastakaa viholli¬ 
sianne, tehkää hyvää niille, jotka teitä vi- 


| haavat, siunatkaa niitä, jotka teitä kiroilevat". 
Luk. 6, 27. 

Sekä: »Ja teidän pitää oleman ylimmäi¬ 
sen lapset, sillä hän on laupias kiittämättö¬ 
miä ja pahoja kohtaan". Luk. 6, 36. 

»Mitä luulette? Jos jollain ihmisellä olisi 
sata lammasta ja yksi heistä eksyisi; eikö 
hän jättäisi ne yhdeksänkymmentä yhdeksän 
ja menisi vuorille ja etsisi sitä eksynyttä. 
Ja kun niin tapahtuu, että hän löytää sen, 
totisesti sanon minä teille: hän iloitsee enem¬ 
min siitä kuin yhdeksästäkymmenestä yhdek¬ 
sästä, jotka eivät eksyneet. Niin ei ole 
myöskään Isänne tahto, joka on taivaissa, 
että joku näistä pienemmistä hukkuisi. 
Mat. 18, 11—14. 

Riittäköön nämät. 

Ja vielä helvetin raamattuun perustumi¬ 
nen! 

Helvettiopin keksivät byzanttilaisen (itä- 
roomalaisen) valtakunnan papisto, omaksuen 
pakanallisen käsitystavan kaikesta ja koet¬ 
taen tällä opilla kuoleman jälkeisestä »ikui¬ 
sesta helvetistä", peloitella »pakanoita" kään¬ 
tymään kristityiksi. Ensimmäiset kristityt 
eivät tienneet helvetistä mitään, he tunsivat 
ainoastaan .hadeksen" (kreikkalainen nimi¬ 
tys kuolleitten olotilalle, henkimaailmalle). 
Tämä byzanttilainen papisto se myöskin 
alkoi oppinsa tueksi väännellä ja väärin tul¬ 
kita alkutekstiä. Kun käsitys helvetti-opista 
näin pääsi alkuunsa, niin on se sitte itse¬ 
pintaisesti ennakkoluulona seurannut kaikkia 
raamatun käännöksiä — että on tahallaankin 
sitte vielä toisia kohtia vääristelty tukemaan 
helvetti-oppia. Alkukielessä raamatun kir¬ 
joituksille käytetään nimityksiä: »sheol*, 1 ) 
»gehenna*, »tartarus" 2 ) ja »hades", jotka ovat 
yhteisesti käännetyt »helvetiksi" — sensijaan 
kun esim. suomenkielellä on vastaava nimi¬ 
tys tuonela, — kuolleitten olinpaikka. Kreik¬ 
kalaiset käyttivät ,,hades"- ja „tartarus“-ni- 
mityksiä puhuessaan kuolleitten olotilasta, 
ja merkitsi se: ,.näkymätöntä alaa"; kreik¬ 
kalaisilla, enempää kuin hebrealaisillakaan 
»gehenna"- ja „sheol“-nimityksissä, ei ollut 


') Hebreaksi. 
2 ) Kreikaksi. 

aavistustakaan sellaisesta käsityksestä kuin 
meillä on helvetti-käsitys. 

Toisia väärin tulkittuja sanoja, joilla 
on tahdottu tukea helvetti-oppia, ovat kreik¬ 
kalaiset sanat „aioon“, „aioonios*, .kaima*, 
„kriisis“, „kriinein“ ja „katakriinein“. Sana 
.aioon" on tavallisesti käännetty merkitse¬ 
mään ijankaikkisuutta, vaikka sana tarkoittaa 
ja merkitsee aikakautta, ajanjaksoa, jossa 
aika on rajoitettu. Sana .aioonios* johtuu 
edellisestä monikossa ja on siiS: aikakau¬ 
sien aikakausi — eikä .ijankaikkisesta ijan- 
kaikkiseen*, sillä ijankaikkisuudesta ei voi 
käyttää monikko muotoa. Kun siis puhutaan 
.aioonien aiooneista*, niin ei silloin tarkoi¬ 
teta .ijankaikkisuuksien ijankaikkisuutta", 
vaan .aikakausien aikakautta*, jolla on 
myöskin päättymisaika. Voidaan esim. 
merkitä sata vuotta aikakaudeksi ja tuhan¬ 
nen vuotta aikakausien aikakaudeksi. Toisin 
paikoin ovat kääntäjät käyttäneet näitä sanoja 
merkitsemään mailmaa, — mutta vaan sil¬ 
loin senkin kun ei sanaa ijankaikkisuus ole 
voinut hyvällä syyllä käyttää näissä kohden. 

Sana .kriima* merkitsee tuomiota, mutta 
se on käännetty toisissa kohdissa tukemaan 
helvetti-oppia .kadotuksena*; sana kriisis 
merkitsee oikeuden käyntiä, tuomitsemista, 
mutta sekin on käännetty .helvetin kadotuk¬ 
seksi* ja .ijankaikkiseksi tuomioksi*; sama¬ 
ten .kriinein*-sana, joka yksinkertaisesti 
merkitsee: tuomion julistamista, on käännetty 
kadotuksen tuomioksi, tukemaan .kadotuk¬ 
sen helvettiä* j. n. e.*) 

Ja lopuksi: kukaan ei ole voinut osoittaa 
helvetin olin paikkaa tai käynyt siellä — 
mutta henkimaailmassa ovat tuhannet saa¬ 
neet käydä (esim. Paavalikin) ja nähneet, 
että siellä ei .kuolleitten henkiä* rääkätä 
tai kiusata, vaan lohdutetaan, opetetaan ja 
neuvotaan. Henget itse vakuuttavat, että 


siellä ei tiedetä mistään helvetistä, vaan kehi¬ 
tyksestä täydellisyyttä kohden. 

.Isä rakastaa Poikaa ja antoi kaikki hänen 
käteensä" Joh. 3:35. 

.Mutta se on Isän tahto, joka Minun 
lähetti, ettei Minun pidä yhtäkään niistä 
kaikista kadottaman kuin hän minulle antoi 
Joh. 6:39. 

Kristus on meidän maapallomme Korkein, 
scnjienkinen johtaja. 

Kristus opetti rakkauden evankeliumia: 
rakastakaat toinen toisianne, — mutta siitä 
on kirkko tehnyt vihan evankeliumin. Kir¬ 
kon opettajat, papit vaeltavat pimeydessä ja 
saavat hävetä .pakanainkin* edessä. 

Eräs protestanttinen pappi joutui Indiassa 
keskusteluun erään etevän bramiinin kanssa. 

.Onko teidän oppinne mukaan Jumala 
kaikkivaltias?*, kysyi bramiini. 

.Luonnollisesti*, oli vastaus. 

.Kuitenkin teidän oppinne mukaan ihmis¬ 
kunnan enemmistö menee ijankaikkiseen 
rääkkäykseen*. 

Protestantti pappi ei vastannut mitään. 

.Sallikaa minun kysyä; mikä voima se on, 
joka luopi ne henki-olennot, jotka lapsina 
syntyvät maailmaan?* kysyi bramiini. 

.Jumala tietysti*. 

.Vai niin*, sanoi bramiini, päätään pudis¬ 
taen. „Teidän oppinne mukaan siis korkeinta 
i rakkautta uhkuva kaikkivaltias luopi joka 
vuorokausi tuhansia olentoja maailmaan tie¬ 
täessään niistä suurimman osan menevän 
auttamattomasti ijankaikkiseen rääkkäykseen. 
Tahtoisitteko teholla hänen sijassaan? 

Protestantti pappi suuttui ja meni tiehensä. 

Bramiini olisi voinut vielä lisätä: .Te 
sokiat taluttajat, te syljette hyttysen ja kame¬ 
lin nielette*. J. K. 

Seuraavassa numerossa vastaamme kysy- 
| myksecn .perisynnistä." 


*) Pastori A. Chambersin teoksessa on tästä seikkaperäisemmin luettavana. 

Toimituksen työpöydältä. 


Kirjeenvaihtoa. 

H. L . . . . nen. Tilan ahtauden takia täy¬ 
dymme jättää kirjoituksenne seuraavaan 
numeroon. 

— Uusi kirja: »Ääniä haudan takaa" 

on ilmestynyt ja jaetaan näinä päivinä kirja¬ 
kauppoihin. Kirjan valmistuminen viivähti 
sattuneista syistä jonkunverran. 

Keholtamme jokaista hankkimaan kirjan 
ja tutustumaan siihen. Kirjassa on seuraa- 
vat luvut paitsi alkulausetta: »Lyhyt joh¬ 
danto"; — »Spirltistinen liike" — »Spiritis- 
tiset ilmiöt" — »Henkimailma" »Spiri¬ 


tismi ja kristinoppi" — »Erään hengen lau¬ 
sunto" ja »Isä". 

Kirjan hinta on 2: 50. 


— Suomen Spiritistisen Seuran sään¬ 
nöt jaetaan tämän numeron mukana kaikille 
maaseututilaajille. 

Maaseudulta voidaan myöskin liittyä jäse¬ 
neksi seuraan ja missä vähintäin seitsemän 
spiritistiä löytyy, voivat nämät muodostaa 
paikallisen seuran keskenänsä. 

Jäseneksi ilmoittautuville lähettää päävar- 
tion sihteeri jäsenkortit kun ilmoittavat liit- 
tymisestänsä seuran rahastonhoitajalle hra 
A. Airaksiselle, Helsinki Hämeenk. 2 A. 


Uusi kirja: 

äänin HFiucmn trkrfi 

eH 

nfiKYmärön mflumn 

on ilmestynyt ja saatavissa 
kirjakaupoista. Hinta 2: SO. 

fiuorn.i Lähettämällä Smk. Z: 50 fi. fli- 

- raksisen Kirjapainon konttoriin, 

saa tilaaja kirjan rahtivapaasti luoksensa. 


Spiritistisiä Luentoja 


pidetään joka sunnuntai 
klo 2 j. p. p. Uuorikatu 
9, spiritistisistä kysy¬ 
myksistä. 

Luento tilaisuuksissa 
uoiöaan liittyä jäseneksi 
Spiritistiseen Seuraan, 
sekä saadaan kirjalli¬ 
suutta. 


Sunnuntaina t. k. 18 p:nä luennoi 
(Tlartti Humu, aine: ,.unien mer¬ 
kityksestä". 


Spiritistisen Seuran 
ILLANVIETTO 

pidetään lauvantaina t. k. 24 p:nä klo 7 
j. p. p. UJuorikatu 9 (ent. Koiton solissa). 

OHIELmflSSR 

on puheita, soittoa, lausuntoa, laulua y. m. 
sekä seurustelua. 

PfiRSY 50 P. 


RIIPPU- = 
= MATTOJA 

saa ostaa ja tilata 2 mkasta 
ylöspäin, sekä vanhoja korja¬ 
taan. g. PIETILÄINEN 
Kapteenink. 7 rappu H. 


SH mt&zA 


Vastaava toimittaja : Jalo Kivi. 


Helsinki, 1909. A. Airaksisen Kirjapaino. 















